– Сакрэт сапраўднага жаночага шчасця – вялікая дружная сям’я, здаровыя дзеці. Калі ёсць сям’я – значыць усяго хапае, а матэрыяльныя каштоўнасці… сёння — ёсць, заўтра — няма. Прызнаюся, што лічу сябе сапраўды шчаслівым чалавекам, бо ў мяне вельмі дружная сям’я, добрая работа, верныя сябры. Па жыцці для мяне ідэалам з’яўляецца мая матуля. Я заўсёды дзівуюся, адкуль у яе бярэцца столькі энергіі і на нас, і на работу. Я вельмі ўдзячна ёй за ўсё, што маю ў жыцці. Ды і сама ў хуткім часе рыхтуюся набыць новы статус – маці. Таму большасць маіх планаў звязана менавіта з гэтай падзеяй. А чытачам і ўсім жыхарам раёна хочацца пажадаць шчасця і сямейнага дабрабыту.